UN MARCHAND DE PARIS. 417 
Nicolas Gobelin à S. Lecomte. 
[Bordeaux, 16 septembre 1572.] 
... Quant à ce que me mandez que je vous escripve comment on se 
:ouverne envers ceulx de la Religion pour pouvoir mettre ordre à 
louIx qui doibvent, je vous advise que jusques icy ils n'ont esté mo- 
lestés. Je ne say pas que l'on leur fera cy après. L'on m'a dict que 
plusieurs ont retiré les meilleurs. De vous en spécifier aulcuns, je ne 
puis, d'autant que je ne les cognois. Quant à Boyer, je crois que n'en 
l>ouvez doubter d'autant qu'il m'a dict avoir protesté de vivre en bon 
catholique. Je ne sais si son gendre a fait semblable et crois qu'il 
faudra qu'en fassent autant ceux qui voudront demeurer en seurté 
on ce royaulme, aultrement je vois les affaires en piteux estât. Dieu, 
par sa grâce, veuille bien mettre ordre à tout... 
J'ay entendu que Mons. de Fresne, oncle du cousin, n'a esté oublié 
et a esté tué; aussi l'on m'a dict que la maison de Mons. de Merly, 
près la Gorneneuve, a esté pillée. Dieu veuille qu'il n'en soit rien. Je 
crains que Mess, de La Planche et leur beau-frère n'en ayent eu 
moins. 
J'ay entendu que mon frère Rouillé se porte bien. Dieu mercy ! 
Le présent porteur arriva hier soir, 15 du prt, et a esté despèché 
pour vos affaires à midy aujourd'hui 16 du d. 
N. Gobelin à S. Lecomte. 
[Bordeaux, 24 septembre 1572.] 
... Je n'ay encores receu aulcune lettres de Paris. Sy j'en reçois 
aulcunes pour vous, je ne fauldray à les vous envoyer. Il se dict par 
deçà que Mons. de Biron est entré à La Rochelle avec son train qui 
peut estre environ 50 chevaulx. N'y a rien de nouveau, sinon ce que 
je vous ay mandé par mes précédentes que plusieurs sont convertis 
par les presches de Mons. Aymon, ou plus tost par la crainte qu'ils 
ont tant pour eux que pour leur bien. Mons. Groizeau m'a dict qu'il 
tiendroit la main s'il voyoit qu'il y eust danger, à ce que luy avez 
mandé... 
M. Aymon est, sans aucun doute, Edmond Auger, jésuite, 
ancien batteleur d'après L'Estoile, dont les prédications ful- 
minantes finirent par provoquer le massacre des protestants 
à Bordeaux. 
9« SÉRIE. — TOME II. W 
